CELEX: 62007CA0375
Language: da
Date: 2008-11-20 00:00:00
Title: Sag C-375/07: Domstolens dom (Anden Afdeling) af 20. november 2008 — Staatssecretaris van Financiën mod Heuschen & Schrouff Oriental Foods Trading BV (anmodning om præjudiciel afgørelse fra Hoge Raad der Nederlanden (Nederlandene)) (Anmodning om præjudiciel afgørelse — gyldigheden af en tariferingsforordning — fortolkning af bilaget til forordning (EF) nr. 1196/97 — toldkodeksens artikel 220 og 239 — artikel 871 og 905 i forordning (EØF) nr. 2454/93 — tørrede plader fremstillet af rismel, salt og vand — tarifering — efteropkrævning af importafgifter — fritagelse for importafgift — påviselig fejl fra toldmyndighedernes side — åbenbar forsømmelighed fra importørens side)

10.1.2009   
            
            
               DA
            
            
               Den Europæiske Unions Tidende
            
            
               C 6/6
            
         Domstolens dom (Anden Afdeling) af 20. november 2008 — Staatssecretaris van Financiën mod Heuschen & Schrouff Oriental Foods Trading BV (anmodning om præjudiciel afgørelse fra Hoge Raad der Nederlanden (Nederlandene))
   (Sag C-375/07) (1)
   
   (Anmodning om præjudiciel afgørelse - gyldigheden af en tariferingsforordning - fortolkning af bilaget til forordning (EF) nr. 1196/97 - toldkodeksens artikel 220 og 239 - artikel 871 og 905 i forordning (EØF) nr. 2454/93 - tørrede plader fremstillet af rismel, salt og vand - tarifering - efteropkrævning af importafgifter - fritagelse for importafgift - påviselig fejl fra toldmyndighedernes side - åbenbar forsømmelighed fra importørens side)
   (2009/C 6/11)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: Staatssecretaris van Financiën
   
      Sagsøgt: Heuschen & Schrouff Oriental Foods Trading BV
   Sagens genstand
   Anmodning om præjudiciel afgørelse — Hoge Raad der Nederlanden — fortolkning af bilaget til Kommissionens forordning (EF) nr. 1196/97 af 27. juni 1997 om tarifering af visse varer i den kombinerede nomenklatur (EFT L 170, s. 13), af artikel 220, stk. 2, litra b), i Rådet forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1), som ændret ved Kommissionens forordning (EF) nr. 1677/98 af 29. juli 1998 (EFT L 212, s. 18), og af artikel 871, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1) — plader fremstillet af rismel, salt og vand — tarifering i pos. 1905 i KN — efteropkrævning af told — fejl begået af toldmyndighederne, som »debitor ikke med rimelighed kunne forventes at have opdaget« — obligatorisk forelæggelse for Kommissionen
   Konklusion
   
               1)
            
            
               Plader fremstillet af rismel, salt og vand, som er tørret, men som ikke har undergået nogen varmebehandling, er omfattet af underposition 1905 90 20 i den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif i den affattelse, som følger af Kommissionens forordning (EF) nr. 1624/97 af 13. august 1997.
            
         
               2)
            
            
               Gennemgangen af det forelagte spørgsmål har intet frembragt, der kan rejse tvivl om gyldigheden af Kommissionens forordning (EF) nr. 1196/97 af 27. juni 1997 om tarifering af visse varer i den kombinerede nomenklatur.
            
         
               3)
            
            
               Når Kommissionen af en medlemsstat har fået forelagt en anmodning om fritagelse for importafgift i henhold til 239 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 82/97 af 19. december 1996, og den allerede har truffet en beslutning, som indeholder en retlig og faktisk bedømmelse af en bestemt importsag, er sådanne bedømmelser i medfør af artikel 249 EF bindende for alle organer i den stat, den er rettet til, herunder de domstole, som skal træffe afgørelse i sagen i henhold til toldkodeksens artikel 220.
               Hvis importøren inden for den i artikel 230, stk. 5, EF fastsatte frist har anlagt et annullationssøgsmål til prøvelse af Kommissionens beslutning vedrørende anmodningen om fritagelse for afgift i henhold til toldkodeksens artikel 239, påhviler det den nationale ret at vurdere, om der er grund til at udsætte sagen, indtil der træffes en endelig afgørelse vedrørende det nævnte annullationssøgsmål, eller forelægge Domstolen et præjudicielt spørgsmål med henblik på en vurdering af beslutningens gyldighed.
            
         
      (1)  EUT C 82 af 14.4.2007.